עין אלקטרונית

עין אלקטרונית הוא מונח מיושן המשמש לתיאור אביזר חישה אלקטרוני אופטי. דוגמה לשימוש נפוץ בעין אלקטרונית היא דלת המעלית הנפוצה, בה מותקן פנס בקצה פתח הדלת ופוטורזיסטור ממולו (בקצה פתח הדלת השני). כאשר האור, שעשוי להיות גם אור בלתי נראה לעין אנושית, הנפלט מן הפנס נקלט על ידי הקולט, משמע שאין אדם או חפץ במסלול סגירת הדלת, והיא יכולה להיסגר. לעומת זאת, כאשר האור לא מתקבל בקולט, משמעו שיש חפץ או אדם באזור הדלת שחוסם את האור, והדלת נשארת פתוחה עד שהאור נקלט בקולט למשך מספר שניות ללא הפרעה.

קטגוריה:רובוטיקה
קטגוריה:אלקטרואופטיקה